Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 836/12/1102	Bratislava II, 9.4.2014
EEČ : 2-9-146-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
napriek zákonnej vyživovacej povinnosti prispievať na výživu svojho syna XXXXX, nar. XXXXX, vyplývajúcej mu z ustanovenia § 62 zákona č. 36/2005 Z. z. o rodine, deklarovanej mu aj rozsudkom Okresného súdu Bratislava II sp.zn. XXXXX zo dňa XXXXX právoplatným dňa XXXXX, mesačne vo výške 4.000,- Sk (132,78€), vopred vždy do 15-teho dňa v mesiaci, do rúk matky oprávneného dieťaťa XXXXX, si túto svoju zákonnú vyživovaciu povinnosť od mesiaca február 2012 až do 15.10.2013 v XXXXX na XXXXX, ako ani nikde inde, riadne neplnil, čím mu vznikol dlh na výživnom vo výške 2.788,38 €

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Obvodného oddelenia Vrakuňa Okresného riaditeľstva Policajného zboru Bratislava II viedol pod č.v.s. XXXXX trestné stíhanie obvineného XXXXX (ďalej aj ako „obvinený“) pre prečin zanedbania povinnej výživy podľa § 207 ods. 1 Trestného zákona na vyššie uvedenom skutkovom základe.

	Dňa 08.04.2014 predložil poverený príslušník Obvodného oddelenia Vrakuňa Okresného riaditeľstva Policajného zboru Bratislava II vyšetrovací spis na previerku, ktorou som zistila, že vyššie uvedené trestné stíhanie je neprípustné podľa § 9 ods. 1 písm. d) Trestného poriadku a preto musí byť podľa § 215 ods. 1 písm. d) Trestného poriadku zastavené.

 	Previerkou vyšetrovacieho spisu som tiež zistila, že obvinený je v dostatočnom rozsahu zo spáchania skutku, ktorý predbežne napĺňa znaky prečinu zanedbania povinnej výživy podľa § 207 ods. 1 Trestného zákona, usvedčovaný zápisnicou o trestnom oznámení matky oprávneného diečaťa XXXXX, rozsudkom Okresného súdu Bratislava II sp.zn. XXXXX, rodným listom oprávneného dieťaťa, potvrdením o návšteve školy oprávneným deťaťom a ostatnými listinnými dôkazmi, ktoré tvoria súčasť vyšetrovacieho spisu.

	Vo vyšetrovacom spise sa taktiež nachádza úmrtný list vydaný dňa XXXXX Ministerstvom vnútra Slovenskej republiky, podľa ktorého obvinený zomrel dňa XXXXX v XXXXX v XXXXX. Uvedená skutočnosť má za následok neprípustnosť trestného stíhania obvineného podľa § 9 ods. 1 písm. d) Trestného zákona, v ktorom už nemožno ďalej pokračovať a musí byť zastavené podľa § 215 ods.1 písm. d) Trestného poriadku.

Podľa § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom k vyššie uvedenému som rozhodla spôsobom uvedeným vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Bratislava II do troch dní od oznámenia uznesenia. Sťažnosť má odkladný účinok. (§ 215 odsek 6 Trestného poriadku)

JUDr. Zuzana Križanová
prokurátorka